Imam Muda Musim 1

Musim Pertama rancangan realiti televisyen Imam Muda berlangsung dari awal Mac hingga 30 Julai 2010.

Juara Imam Muda akan mendapat biasiswa penuh di Universiti Antarabangsa Al-Madinah, Arab Saudi, dilantik menjadi imam di mana-mana masjid utama di Wilayah Persekutuan berserta sebuah kereta. Selain itu mereka membawa pulang wang tunai RM20,000 di samping pakej menunaikan haji.

Peserta-peserta Imam Muda 1

Sesi temuduga
Ia terbuka kepada semua lelaki rakyat Malaysia berugama Islam dan berumur antara 18-27 tahun. Mereka boleh membaca Surah Al-Fatihah, Surah Lazim dan mempunyai pengetahuan agama Islam.

Sesi ujian dan temubual diadakan dari jam 8.00 pagi - 1 petang di:
 26 – 27 Mac 2010-Pusat Pentadbiran Islam Negeri, Kompleks Seri Iman, Kuala Terengganu, Terengganu
 2 – 3 April 2010-Masjid Zahir Negeri Kedah, Alor Setar, Kedah
 10 - 11 April 2010-Pusat Islam Iskandar Johor, Johor Bahru, Johor
 17 – 18 April 2010-Kompleks Pusat Islam, Kuala Lumpur

Lebih 1000 orang menyertai uji bakat, namun hanya 10 yang terpilih menyertai.

 Keputusan 
Guru agama Muhammad Asyraf Mohd Ridzuan muncul juara pertama. Hizbur Rahman Omar Zuhdi pula di tempat kedua.

 Rujukan 

Kategori:Rancangan Astro Oasis
Kategori:Rancangan televisyen realiti Malaysia